Էլմինա ամրոց

Էլմինա (անգլ.՝ Elmina Castle), ինչպես նաև Սուրբ Գևորգի ամրոց (St. George’s d’Elmina), ինչպես նաև Սան-Ժորժե-դա-Մինա (պորտ.՝ Castelo de São Jorge da Mina), ամրոց Գանայում, Էլմինա քաղաքի մոտակայքում, համանուն հրվանդանի վրա, Գվինեական ծոցի ափին։ Անվանում Անվան ծագումնաբանությունը գալիս է իսպ.՝ mina — «հանք» բառից, ինչը կապված է Աշանտի ոսկու հանքերին մոտ լինելուց։ Պատմություն Ամրոցը կառուցվել է պորտուգալացիների կողմից 1481-1482 թվականներին Դիեգո-դե-Ազամբուժայի ղեկավարմամբ, և այդ պատճառով էլ համարվում է Տրոպիկական Աֆրիկայում եվրոպացիների կողմից կառուցված առաջին ամրոցը։ Էլմինա ամրոցը համարվում է առաջին ամենահին եվրոպական կառույցը՝ կառուցված եվրոպացիների կողմից Եվրոպայից դուրս, իսկ Էլմինա քաղաքը համարվում է եվրոպացիների և տեղի աֆրիկացիների միջև առաջին համագործակցության վայրը։ Հենց Էլմինայից, 1482 թվականին շինարարությանը մասնակցելուց հետո, իր առաջին նավարկությանն է մեկնել Դիոգու Կանը։ Նահանգապետի պաշտոնը զբաղեցրել է Դուարտե Պաչեկո Պերեյրան։ Էլմինան դարձավ պորտուգալացիների առաջին առևտրային կետը Գվինեայի ծոցում և շատ կարևոր նավահանգիստ Պորտուգալական գաղութային կայսրության համար, ինչպես նաև հանդիսացավ ստրկավաճառության կենտրոններից մեկը։ 1637 թվականին բերդը գրավվեց հոլանդացիների կողմից և մնաց նրանց ձեռքում մինչև 1872 թվականը, որից հետո այն անցավ բրիտանացիներին իշխանության տակ և մնաց նրանց ձեռքում մինչև 1957 թվականին Գանայի անկախացումը։ 1979 թվականին Գանայի ափամերձ ամրոցների ցանկի մեջ գտնվող պատմական հուշարձանը ներառվել է ՅՈՒՆԵՍԿՕ-ի Համաշխարհային ժառանգության ցանկում։ Ամրոցը ֆիլմերում «Կանաչ կոբրա» (1988, ռեժիսոր` Վեռներ Հերցոգ) Ծանոթագրություններ Գրականություն «Эльмина». Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ). Սանկտ Պետերբուրգ. 1890–1907.: CS1 սպաս․ location missing publisher (link)